**Osnovna škola Vjekoslava Paraća**

 **S O L I N**

Klasa: 602-02/15-01/07

Urbroj: 2180/01-08-01-15-1

Solin, 24. veljače 2015. godine

U skladu sa člankom 3. Zakona o fiskalnoj odgovornosti (NN 139/10, 19/14) i člankom 1. Uredbe o sastavljanju i predaji Izjave o fiskalnoj odgovornosti (NN 78/11, 106/12, 130/13 i **19/15**) ravnatelj Osnovne škole Vjekoslava Paraća - Solin 24. veljače 2015. godine donosi:

**IZMJENE I DOPUNE PROCEDURE**

**STVARANJA UGOVORNIH OBVEZA U OSNOVNOJ ŠKOLI VJEKOSLAVA PARAĆA SOLIN**

**Članak 1.**

U članku 4. stavku 3. Procedure o stvaranju ugovornih obveza u Osnovnoj školi Vjekoslava Paraća - Solin donesene 06. ožujka 2012. godine iza riječi „ NN 139/10.” dodaju se riječi “NN 19/14.“.

**Članak 2.**

Iza članka 5. dodaje se novi članak 5a. koji glasi:

„Ravnateljodobrava nabavu robe, usluga i radova malih iznosa do 500,00 kn čiju isplatu po predočenim računima vrši računovodstvena služba gotovinskom isplatom iz blagajne Škole:“

|  |  |  |  |  |
| --- | --- | --- | --- | --- |
| **Red. br.** | **AKTIVNOST** | **ODGOVORNOST** | **DOKUMENT** | **ROK** |
| 1. | Odobrenje - suglasnost ravnatelja za kupnju robe | Radnik Škole kojeg ravnatelj zaduži za kupnju određene robe | Gotovinski račun kojim dokazuje da je nabavljenu robu platio (vlastoručni potpis) | Gotovinska isplata iz blagajne odmah po predaji računa odnosno najkasnije u roku od 3 dana |

**Članak 3.**

U članku 6. točki 3. koloni 5. tabele riječi “15. rujan“ zamjenjuju se riječima „Rujan-prosinac“.

**Članak 4.**

Iza članka 6. dodaje se novi članak 6a. koji glasi:

„Primljeni i prihvaćeni predračuni, ponude i slično zamjenjuju ugovor ili narudžbenicu i u tim slučajevima nije potrebno naknadno pisati narudžbenice. Na ponudama i predračunima te kasnije računima izdanim po prihvaćenim ponudama i predračunima nije potreban broj narudžbenice. Broj narudžbenice nije potreban ni na gotovinskim računima.“

**Članak 5.**

Ove izmjene i dopune procedure objavljene su na oglasnoj ploči Škole 27. veljače 2015. godine i stupile su na snagu danom objave.

 Ravnatelj:

Đuro Baloević, prof.